દક્ષિણ મુંબઈની પ્રિન્સેસ સ્ટ્રીટ અને કાલબાદેવી રોડને જોડતી બાબુ ગેનુ રોડ પરની હાઉસ ગલી-નંબર ૫૯ નંદ ભુવન પાસે ઘણા લાંબા સમયથી ગટરની સમસ્યા છે. આને માટે સ્થાનિક રહેવાસીઓએ અનેક વાર સુધરાઈમાં ફરિયાદ કરી છે, પણ રહેવાસીઓની ફરિયાદ પછી હાઉસ ગલી-નંબર ૫૫ મારુ ભુવન જ્યાં પાંચ વર્ષથી કોઈ જ રહેતું નથી એ હાઉસ ગલીમાં સુધરાઈએ ગટરનું રિનોવેશન શરૂ કરતાં રહેવાસીઓમાં અચરજ અને રોષ ફેલાયાં છે. બાબુ ગેનુ રોડના મારુ ભુવન પાસે છેલ્લા એક મહિનાથી ગટર અને હાઉસ ગલીનું રિનોવેશન શરૂ થઈ ગયું છે જેને લીધે નંદ ભુવનના રહેવાસીઓને સખત આંચકો લાગ્યો હતો.